open-index/open-wikipedia-markdown huggingface dataset:
Philip Sheridan

**Philip Henry Sheridan** (6. maaliskuuta 1831 – 5. elokuuta 1888) oli Yhdysvaltain armeijan kenraali. Hän taisteli menestyksekkäästi Yhdysvaltain sisällissodassa unionin puolella. Hän toimi vuosina 1884–1888 armeijan ylipäällikkönä. Sheridan oli erinomainen ratsuväkikomentaja ja taktikko.

## Elämäkerta
Sheridan oli sisällissodan syttyessä vielä nuori upseeri eikä ollut ehtinyt ylentyä. Toukokuussa 1862 hänet nimitettiin ratsuväkirykmentin komentajaksi. Sheridan oli taitava komentaja ja yleni nopeasti. Hän komensi divisioonaa Perryvillen ja Stones Riverin taisteluissa. Chattanoogan sotaretkellä hänen divisioonansa lähes vangitsi kenraali Braxton Braggin esikuntineen, jonka ansiosta kenraaliluutnantti Ulysses S. Grant siirsi Sheridanin läntiseltä sotanäyttämöltä itäiselle johtamaan Potomacin armeijan ratsuväkiarmeijakuntaa. Toukokuussa 1864 Sheridanin armeijakunta kohtasi J. E. B. Stuartin Yellow Tavernin taistelussa. Myöhemmin samana vuonna Sheridan voitti konfederaation joukot Shenandoahin laakson sotaretkellä, ja lähes tuhosi Jubal Earlyn armeijan. Sheridan voitti 1. huhtikuuta 1865 George Pickettin Five Forksin taistelussa ja viikkoa myöhemmin hän esti Robert E. Leetä vetäytymästä Appomattoxista. Lee antautui ja sisällissota käytännössä päättyi. 

Sheridan toimi vuosina 1884–1888 armeijan ylipäällikkönä.

Sheridan taisteli myöhemmin intiaanisodissa, ja jotkut historioitsijat syyttävät häntä rasismista ja joukkomurhista. Sekä sotilaana että yksityishenkilönä hän osallistui Yellowstonen kansallispuiston suunnitteluun ja suojeluun. Hän kuoli kesähuvilallaan Nonquittissa Massachusettsissa elokuussa 1888. Iskulausetta ”ainoa hyvä intiaani on kuollut intiaani” on populaarihistoriassa väitetty Sheridanin lausumaksi. Sheridan itse kiisti sanoneensa niin.

## Lähteet
*

### Viitteet

## Aiheesta muualla
Kaaliyökkönen

**Kaaliyökkönen** eli **kaalitarhayökkönen** (*Mamestra brassicae*) on Suomessa kohtalaisen harvinainen *Hadeninae*-alaheimon yökkönen. Kaaliyökkösen naaras on kooltaan 38-45 mm ja koiras 35-43 mm. Etelämpänä Euroopassa se kykenee säännöllisesti talvehtimaan kotelona kasvimaiden läheisyydessä ja aiheuttaa toisinaan tuhoja viljelyksille. Sen kohteeksi joutuvia lajeja ovat useimmat ristikukkaiskasvit. Lentoaika kesäkuun alusta syyskuun loppuun.

## Lähteet

## Aiheesta muualla
* Laji.fi: Kaalitarhayökkönen (''Mamestra brassicae'')
* Ötökkätieto: Kaalitarhayökkönen (''Mamestra brassicae'')
* Perhoset: Kaaliyökkönen (''Mamestra brassicae'')
* Centre for Agriculture and Biosciences International (CABI): Mamestra brassicae (cabbage moth) 
* Pherobase: Semiochemicals of Mamestra brassicae, the Cabbage moth
Winfield Scott Hancock

**Winfield Scott Hancock** (14. helmikuuta 1824 – 9. helmikuuta 1886) oli Yhdysvaltain armeijan ammattisotilas ja demokraattien presidenttiehdokas 1880. 

Hän oli syntynyt Montgomery Squaressa Pennsylvaniassa. Hän palveli armeijassa neljä vuosikymmentä, mukaan lukien Meksikon-Yhdysvaltain sodassa ja kenraalina Yhdysvaltain sisällissodassa. Hänen armeijakollegansa tunsivat hänet lempinimellä "Hancock the Superb". Hän sai mainetta johtaessaan unionin joukkoja henkilökohtaisesti Gettysburgin taistelussa 1.-3. heinäkuuta 1863. Sodan jälkeen hän osallistui etelän jälleenrakentamiseen ja armeijan toimintaan läntisellä rajaseudulla.  Sisällissodan jälkeen Hancockin menestys sotilaana ja hänen omistautumisensa konservatiivisille perustuslaillisille periaatteille tekivät hänelle mahdollisuuden nousta presidenttikilpaan. Suuren suosion johdosta demokraatit nimittivät hänet ehdokkaakseen 1880, mutta hän hävisi niukasti James Garfieldille. Hän kuoli 1886 Governors Islandilla diabeteksen jälkiseuraamuksiin. Hänet on haudattu Montgomeryn hautausmaahan Norristowniin Pennsylvaniaan.
Krumme Lanke

**Krumme Lanke** on järvi Lounais-Berliinissä, entisen Länsi-Berliinin alueella. Krumme Lanken vieressä sijaitsee Krumme Lanken metroasema.
Krumme Lanken metroasema

**Krumme Lanken metroasema** on Berliinin metron linjan U3 pääteasema. Aseman vieressä sijaitsee Krumme Lanken järvi.
Petri Sulonen

**Petri Sulonen** (20. kesäkuuta 1963 Pori – 22. toukokuuta 2024 Pori) oli suomalainen jalkapalloilija. Pelipaikaltaan hän oli keskuspuolustaja. Sulonen edusti urallaan Porin Pallo-Tovereita, Turun Palloseuraa ja FC Jazzia. Hän pelasi myös 10 A-maaottelua.

## Elämä ja ura
Sulonen aloitti uransa Porin Pallo-Tovereissa, josta hän siirtyi Turun Palloseuraan kaudeksi 1987 ja pelasikin Turussa 13 kauden ajan. Kaudeksi 2000 Sulonen siirtyi takaisin Poriin ja Jazzin riveihin, minkä jälkeen hän päätti uransa.

Pitkällä urallaan Sulonen ei päässyt kertaakaan juhlimaan pääsarjamestaruutta. Hänen parhaat saavutuksensa ovat yksi hopea (1989) ja kaksi pronssia (1987 ja 1996), kaksi Suomen Cupin voittoa sekä valinta vuoden liigapelaajaksi 1994. Sulonen on myös valittu Veikkausliigan legendaksi.

Sulosella dignosoitiin vuonna 2018 ALS eli amyotrofinen lateraaliskleroosi, lihashermoja rappeuttava, parantumaton motoneuronisairaus. Hän menehtyi lopulta tautiin toukokuussa 2024.

## Perhe
Petri Sulosen 15 minuuttia vanhempi kaksoisveli Pasi Sulonen pelasi pääsarjatasolla 226 ottelua 1985–1997. Heidän serkkunsa on jalkapalloilija Seppo Sulonen.

## Saavutukset
*Vuoden liigapelaaja 1994
*SM-hopea 1989
*SM-pronssi 1987, 1996
*Suomen Cup 1991, 1994

## Lähteet
* Veikkausliigan Hall Of Fame
* Veikkausliigan ensimmäiset Legendat julkistettu
* Legenda muistelee: Petri Sulonen – TPS:n puolustuksen tukipylväs

### Viitteet
Epeios

**Epeios** (, ) oli kreikkalaisessa mytologiassa kahden mieshahmon nimi:

## Epeios, Panopeuksen poika

Epeios oli Troijan sodassa kreikkalaisten puolella taistellut sotilas ja Panopeuksen poika. Patrokloksen muistokisoissa hän osallistui nyrkkeilykisaan Euryalosta vastaan ja voitti ottelun. Myöhemmin Akhilleuksen muistokisoissa hän otteli tasapeliin Akamasta, Theseuksen poikaa, vastaan.

Epeios tunnetaan kuitenkin erityisesti Troijan puuhevosen rakentajana. Tässä häntä auttoi Odysseus, joka oli saanut unessa kehotuksen Pallas Athenelta tehdä niin. Hevosen salaluukun mekanismi oli niin erikoinen, että ainoastaan Epeios osasi sen avata. Epeioksen on kerrottu myös olleen itse hevosen sisässä, kun se vietiin sisään Troijaan.

Paluumatkalla sodasta hän päättyi Italiaan, ja versiosta riippuen perusti joko Metapontionin tai Pisan kaupungin.

Argoksen temppelissä oli kaksi vanhaa Epeioksen tekemiksi uskottuja puista veistosta, jotka esittivät Afroditeä ja Hermestä.

## Epeios, Eliin kuningas

Epeios oli Eliin kuningas Endymionin poika. Hänen isänsä kutsui hänet ja hänen kaksi veljeään, Aitoloksen ja Paionin, juoksukilpailuun määrätäkseen seuraajansa tuloksen perusteella. Epeios voitti kilpailun ja seurasi isäänsä Eliin hallitsijana.

## Lähteet

## Aiheesta muualla
Micah Jenkins

**Micah Jenkins** (1. joulukuuta 1835 – 6. toukokuuta 1864) oli etelävaltioiden kenraali Yhdysvaltain sisällissodassa. Hän kaatui Wildernessin taistelussa. 

Jenkins syntyi Edisto Islandissa Etelä-Carolinassa. Hän valmistui ensimmäisenä luokastaan Etelä-Carolinan sotilasakatemiasta 1854. Hän värväytyi sisällissodan alettua Etelä-Carolinan rykmenttiin ja tuli heidän everstikseen. Hän taisteli David R. Jonesin alaisena ensimmäisessä Bull Runin taistelussa ja ansaitsi kunniaa itselleen Seven Pinesin taistelussa Virginian niemimaalla käydyissä taisteluissa 1862. Häntä pidettiin yhtenä sodan "poika"kenraaleista kun hänet ylennettiin prikaatinkenraaliksi 22. heinäkuuta 1862 26-vuoden ikäisenä. Hän haavoittui myöhemmin toisessa Bull Runin taistelussa 1862. Wildernessin taistelussa Jenkins oli ratsastamassa kenraaliluutnantti James Longstreetin kanssa, kun molempiin osui omien joukkojen tulta 6. toukokuuta 1864. Jenkins kuoli päähaavaan muutamia tunteja myöhemmin. Hänet on haudattu Magnolian hautausmaahan Charlestoniin Etelä-Carolinaan.
Jubal Early

**Jubal Anderson Early** (3. marraskuuta 1816 – 2. maaliskuuta 1894) oli lakimies ja etelävaltioiden kenraali Yhdysvaltain sisällissodassa. 

Early syntyi Franklinin piirikunnassa Virginiassa, ja valmistui Yhdysvaltain sotilasakatemiasta 1837. Hän taisteli seminoleintiaaneja vastaan Floridassa 2. luutnanttina USA:n 3. tykistörykmentissä, kunnes erosi armeijasta ensimmäisen kerran 1838. Hän työskenteli lakimiehenä 1840-luvulla syyttäjänä sekä Franklinin että Floydin alueilla Virginiassa. Hänet tunnettiin jutustaan Mississippissä, missä hän voitti liittovaltion pätevimmät lakimiehet. Earlyn lakimiesuran keskeytti Meksikon-Yhdysvaltain sota 1846–1848. Hän oli tuolloin lähettiläänä Virginiassa. Early vastusti kiivaasti Virginian eroamista unionista, mutta otti kuitenkin Virginian miliisin prikaatikenraalin tehtävät.

Hänet lähetettiin Lynchburgiin Virginiaan kouluttamaan etelävaltioiden rykmenttejä. Hän kokosikin niitä kolme ja sai komentoonsa 24. virginialaisen jalkaväen. Early ylennettiin prikaatikenraaliksi ensimmäisen Bull Runin taistelun jälkeen. Hän otti osaa Seven Daysin, Fredericsburgin, toisen Bull Runin, Antietamin, Chancellorsvillen, Gettysburgin ja lukuisiin Shenandoahin laakson taisteluihin.

Gettysburgin-kampanjan aikana hän valtasi Yorkin Pennsylvaniassa, suurimman Pohjoisvaltioiden kaupungin, joka joutui konfederaation käsiin. Hän haavoittui Williamsburgin taistelussa vuonna 1862. Sodan jälkeen hän ratsasti Teksasiin, ja pakeni Meksikoon vuonna 1865. Sieltä Early purjehti Kuubaan ja Kanadaan ja kirjoitti Torontossa muistelmansa, jotka julkaistiin 1867. Seuraavana vuonna hän palasi Virginiaan. Presidentti Andrew Jackson armahti hänet vuonna 1869. Early kuoli 77-vuotiaana kaaduttuaan portaissa ja on haudattu Lynchburgiin Virginiaan Spring Hillin hautausmaalle.

## Lähteet

## Aiheesta muualla
Hetki lyö

**Hetki lyö** voi tarkoittaa seuraavia teoksia:
* ”Hetki lyö”, Kirkan laulama kappale vuodelta 1967
* *[[Hetki lyö (albumi)|Hetki lyö: 1967–1997]]*, Kirkan albumi vuodelta 1997
* *[[Hetki lyö (1995)|Hetki lyö]]*, vuonna 1995 ilmestynyt Aku Ankan taskukirja
* *[[Hetki lyö (2008)|Hetki lyö]]*, vuonna 2008 ilmestynyt Aku Ankan taskukirja
* *[[Hetki lyö (vuoden 2006 elokuva)|Hetki lyö]]*, Kim Ki-dukin ohjaama elokuva vuodelta 2006
* *[[Hetki lyö (vuoden 2022 elokuva)|Hetki lyö]]*, J-P Valkeapään ohjaama elokuva vuodelta 2022
* Hetki lyö, musikaali

* *[[Kirka – Hetki lyö]]*, Petri Lahden kirjoittama kirja
Albanian lek

**Albanian lek** (; kansainvälinen valuuttakoodi **ALL**) on Albanian virallinen rahayksikkö. Sen lyhenne on ALL ja se jakautuu sataan qindarkaan. Lek on saanut nimensä Aleksanteri Suuren albaniankielisen lempinimen, Leka, mukaan. Aleksanteri Suuren profiili on yhden lekin kolikossa, toisella puolella Aleksanteri ratsailla. Qindarkë taas tulee albanian sanasta qind, joka merkitsee sadasosaa. Qindarket eivät enää ole käytössä.

## Historia
Lek esiteltiin Albanian ensimmäiseksi valuutaksi helmikuussa 1926. Sitä ennen vuodesta 1923 Italian liiraa käytettiin koko maassa lukuun ottamatta Korçëa, jossa käytettiin Kreikan drakmaa.

Vuosina 1926–1939 albanialaisesta kultarahasta käytettiin nimitystä franga. Franga oli arvoltaan viisi lekiä ja sitä käytettiin ulkomaankaupassa. Ensimmäiset lekit julkaistiin kuningas Zogu I:n toimesta helmikuussa 1926. Setelit olivat arvoltaan 1, 5, 20 ja 100 frangaa. Ensimmäiset 5 ja 10 qindarkan kolikot lyötiin pronssista, ¼, ½ ja 1 lekin kolikot nikkelistä ja 1, 2 sekä 5 frangan kolikot hopeasta. Frangan kolikoissa on kuningas Zogu I:n kuva. 1930-luvulla julkaistut kolikot jäljittelevät neoklassisia aiheita ja niiden suunnittelun esikuvana oli Italian kuningas Viktor Emanuel III, joka tunnettiin kolikoiden keräilijänä. Ennen ensimmäistä maailmansotaa käytössä oli myös Turkin piasteri. 

Benito Mussolinin hallitessa Italia valloitti Albanian, ja vuonna 1939 julkaistiin uusi sarja seteleitä ja kolikoita. Alumiinin ja pronssin sekoituksesta valmistetut kolikot laskettiin markkinoille 1940. Näitä kolikoita painettiin vuoteen 1941 saakka ja niiden etupuolella oli Viktor Emanuel III:n ja takapuolella Italian kotkan kuva. Sodan lopulla vuonna 1944 julkaistiin 2, 5 ja 10 lekin sekä 100 frangan setelit ja heti seuraavana vuonna kokonaan uudet 1, 5, 20 lekin sekä 100 ja 500 frangan setelit. Miehityksen aikana käytettiin myös Ranskan frangia.

Vuonna 1947, pian kommunistipuolueen valtaannousun jälkeen, vanhat kolikot vedettiin kierrosta ja uusi kolikkosarja julkaistiin. Näissä kaikissa oli kuvattuna sosialistinen kansallisvaakuna. Samana vuonna frangat poistuivat kokonaan käytöstä ja uudet lekin setelit julkaistiin. 

## Kolikot
1995 ja 1996 laskettiin liikkeelle uudet kolikot 1, 5, 10, 20 and 50 lekiä ja 100 lekin kolikko vuonna 2000.

## Setelit
Nykyisin käytössä olevat lekin setelit ovat vuodesta 1997 painetut 200, 500, 1000, 2000 ja 5000 lekiä. Niiden etupuolella on kuvattu albanialaisia kulttuuri- ja hallintovaikuttajia ja takapuolella historiallisesti merkittäviä rakennuksia.

## Lähteet

## Aiheesta muualla
* Albanian keskuspankin sivut
* Laske lekin kurssi
* Kuvia Albanian entisistä ja nykyisistä seteleistä bis-ans-ende-der-welt.net
STS-123

**STS-123** oli Nasan 122. avaruussukkulalento. Se lennettiin Endeavour-avaruussukkulalla, ja oli sukkulan 21. lento. STS-123 oli sukkula-ohjelman 25. lento Kansainväliselle avaruusasemalle. Sukkula laukaistiin John F. Kennedy Space Centeristä 11. maaliskuuta 2008 klo 06:28:14 (UTC) ja laskeutui 27. maaliskuuta 2008 kello 02:40:41 Suomen aikaa Kennedyn avaruuskeskukseen.

Lennon tarkoituksena oli toimittaa kansainväliselle avaruusasemalle japanilaisen *[[Kibō]]*-laboratorion ensimmäinen moduuli, Experiment Logistics Module. Lisäksi avaruusasemalle asennetaan kanadalainen Special Purpose Dexterous Manipulator (SPDM) -robottikäsivarsi.

## Miehistö
*Dominic L. Gorie (4. lento) – Komentaja
*Gregory H. Johnson (1.) – Pilotti
*Robert Behnken (1.) – Tehtäväspesialisti 1
*Michael Foreman (1.) – Tehtäväspesialisti 2
*Richard Linnehan (4.) – Tehtäväspesialisti 3
*Takao Doi (1.) – Tehtäväspesialisti 4 – JAXA, Japani

Asemalle lähtevä Retkikunta 16:n jäsen:
*Garrett Reisman (1.) – ISS:n lentoinsinööri

Asemalta palaava Retkikunta 16:n jäsen:
*Léopold Eyharts (2.) – ISS:n lentoinsinööri – CNES/Euroopan astronauttijoukot, Ranska
Vivian Wu

**Vivian Wu** (oik. **Wu Jun Mei**, s. 5. helmikuuta 1966 Shanghai, Kiina) on kiinalainen näyttelijä, joka on ollut aktiivisena vuodesta 1980. Hänet tunnetaan muun muassa April Dunbarin roolista rikossarjasta *[[Murhasta tuli totta]]*, jossa hän näytteli vuosina 1993–1996. Vivian Wu on myös näytellyt elokuvassa Kiinamies.

## Aiheesta muualla
*
Harvest Moon (SNES)

**Harvest Moon** on vuonna 1996 Super Nintendolle julkaistu Harvest Moon -pelisarjan ensimmäinen peli, jossa pelaaja huolehtii maatilasta. Pelaaja voi viljellä erilaisia kasveja sekä kasvattaa lehmiä ja kanoja. Tämän lisäksi pelaaja voi hakata puuta talon rakentamista varten sekä mennä naimisiin jonkin läheisen kylän tytön kanssa.

## Aiheesta muualla
*
Tina Nordström

**Maria Kristina "Tina" Nordström Holmqvist** (s. 6. elokuuta 1973 Välluv, Skåne, Ruotsi) on ruotsalainen tv-kokki.  Hän aloitti uransa New Scandinavian Cooking -televisio-ohjelman toisella kaudella. Hän juontaa omaa ruoka-aiheista *[[Tinan keittiössä]]* (*Mat med Tina*) -ohjelmaansa, jota esitettiin Suomessa Yle Fem -kanavalla. 

Nordström on kirjoittanut myös ruokakirjoja.

Ruokaohjelmalla oli Ruotsissa yli miljoona katsojaa, ja kirjoja on myyty yli miljoonan euron arvosta.

Maaliskuussa 2008 hän voitti Ruotsin *[[Let's Dance (televisio)|Let's Dance]]* (suomalainen versio formaatista on *[[Tanssii tähtien kanssa]]*) -televisiotanssikilpailun. 

Nordström  on kahden lapsen äiti. Hän meni lastensa isän kanssa naimisiin vuonna 2011.

## Lähteet

## Aiheesta muualla
* Finalen i Lets dance 2008: Tina Nordström och Tobias Karlsson TV4.
Anu Mylläri

**Anu Orvokki Rohima Mylläri** (s. 1978) on suomalainen liikunnanohjaaja. Hän on syntynyt Bangladeshissa, mistä hänet kaksivuotiaana adoptoitiin Alavudella sijaitsevaan Taipaleenkylään.  Hän on ensimmäisiä Suomeen adoptoituja tummaihoisia. Myllärin esikoisteos, vuonna 2006 julkaistu *Adoptoitu*, kertoo hänen kokemuksistaan adoptiolapsena. Kirja käsittelee hylkäämistä, ennakkoluuloja ja rasismia. Kirjan julkaisuvuonna Mylläri kutsuttiin itsenäisyyspäivän vastaanotolle Presidentinlinnaan.

## Lähteet
Günter Strack

**Günter Strack** (4. kesäkuuta 1929 Darmstadt, Saksa – 19. tammikuuta 1999 Munchsteinach, Mittelfranken, Saksa) oli saksalainen näyttelijä, joka näytteli pitkän uran televisiosarjoissa ja elokuvissa. Hänen suurin roolinsa oli tohtori Dieter Renz saksalaisessa rikossarjaklassikossa ''Kahden keikka'', jossa hän näytteli Josef Matulan ensimmäistä työparia 60 jaksossa vuosina 1981–1990. Hän näytteli myös multimiljonääri Archibald Hendersonia saksalaisessa radiosarjassa ''Dickie Dick Dickens''. Strack kuoli sydänkohtaukseen 69-vuotiaana vuonna 1999.

## Aiheesta muualla
*
Tommy Wieringa

**Tommy Wieringa** (s. 20. toukokuuta 1967) on alankomaalainen kirjailija. Hänen läpimurtoromaaninsa oli *Joe Speedboat,* joka ilmestyi myös suomeksi 2008. *Joe Speedboat* sai F. Bordewijk -kirjallisuuspalkinnon, joka myönnetään vuosittain parhaalle hollanninkieliselle proosateokselle, ja oli ehdolla myös AKO Literatuurprijs-, Gouden Uil- ja Libris Literatuur Prijs -palkinnoille. Romaanista otettiin vuodessa kaksitoista uutta painosta. Se on käännetty useille kielille, ja myös sen elokuvaoikeudet on myyty. 

## Tuotantoa
**Joe Speedboat* (2005; suomeksi 2008, suom. Titia Schuurman, Kustannusosakeyhtiö Avain) 
**Alles over Tristan* (2002)
**Ik was nooit in Isfahaan* (2006)
**Caesarion* (2009)
Danielle Chuchran

**Danielle Ryan Chuchran** (s. 9. kesäkuuta 1993 Kalifornia, Yhdysvallat) on yhdysvaltalainen näyttelijä, joka on esiintynyt muun muassa *[[Kauniit ja rohkeat]]* -televisiosarjassa neljässä jaksossa vuonna 2006, vuoden 2005 minisarjassa *[[Pieni talo preerialla (minisarja)|Pieni talo preerialla]]* ja toisessa pääosassa suoraan DVD:lle julkaistussa elokuvassa *[[Villi ori]]* (*The Wild Stallion*, 2009). Chuchran aloitti näyttelemisen televisiossa vuonna 2001.

## Aiheesta muualla
*
Patrik Sjöberg

**Jan Niklas Patrik Sjöberg** (s. 5. tammikuuta 1965 Högsbo) on ruotsalainen korkeushyppääjä. Ennätyksellään 242&nbsp;cm hän piti hallussaan korkeushypyn maailmanennätystä 30. kesäkuuta 1987 &ndash; 8. syyskuuta 1988, jolloin Kuuban Javier Sotomayor hyppäsi 243&nbsp;cm. Hän piti hallussaan myös sisäratojen maailmanennätystä ensin tuloksella 238&nbsp;cm ja myöhemmin tuloksella 241&nbsp;cm. Sjöberg voitti korkeushypyn maailmanmestaruuden Roomassa 1987 tuloksella 238&nbsp;cm. Hän voitti myös kaksi olympiahopeaa ja yhden olympiapronssin.

Sjöbergiä valmensi hänen suomalainen isäpuolensa Viljo Nousiainen. Markus Luttemanin kanssa vuonna 2011 kirjoittamassaan muistelmateoksessa *Det du inte såg* Sjöberg kertoo, että Nousiainen käytti häntä seksuaalisesti hyväkseen 15-vuotiaaksi asti. Sjöberg perusti vuonna 2021 lapsiksi olettamiaan henkilöitä seksuaalisin aikein lähestyviä aikuisia paljastavan Dumpenin.

Sjöberg kertoi itse lehtihaastattelussaan vuonna 2019 kärsineensä alkoholin ja lääkkeiden väärinkäyttöongelmista 2000-luvulla. Hän käytti runsaasti päihteitä hukuttaakseen seksuaalisen hyväksikäytön aiheuttamia traumoja. Hän on muuttanut 2010-luvun lopulla Göteborgista pohjoisruotsalaiseen Örnsköldsvikiin viettääkseen rauhallisempaa elämää. 

## Huume-epäilyt

Sjöberg pidätettiin Göteborgin EM-kilpailujen yhteydessä 13. elokuuta 2006 göteborgilaisesta yökerhosta kokaiinin hallussapidosta. Myöhemmin annettu virtsanäyte paljasti jälkiä kokaiinin käytöstä. Joulukuussa 2006 syyttäjä teki asiassa syyttämättäjättämispäätöksen ja Sjöberg sai vain sakkotuomion. Koska hänellä ei ollut virallisia tuloja, hän sai sakkoa vain 4&nbsp;500 kruunua (n. 480 euroa).

## Lähteet

## Kirjallisuutta
* 

## Aiheesta muualla
* Sjöbergin anteeksipyyntökirje 
*
Rainer Hunold

**Rainer Hunold** (s. 1. marraskuuta 1949 Braunschweig, Saksa) on saksalainen näyttelijä, joka on tehnyt pitkän uran televisiossa ja elokuvissa. Hänen suurin roolinsa on ollut tohtori Rainer Franck *[[Kahden keikka|Kahden keikassa]]* (*Ein fall für zwei*) jaksoissa 61–151 (1988–1997). Hän on näytellyt televisiosarjassa *Dr. Sommerfeld Neues vom Bulowbogen*. Nykyisin hän näyttelee Bernd Reutheria tv-sarjassa *[[Syyttäjä (televisiosarja)|Syyttäjä]]* (Der Staatsanwalt). Hän asuu Berliinissä vaimonsa ja lastensa kanssa.

## Aiheesta muualla

*
Corrado Augias

**Corrado Augias** (s. 1935 Rooma) on italialainen kirjailija ja toimittaja. Hän on toiminut pitkiä aikoja kirjeenvaihtajana ulkomailla ja vuosina 1994–1999 italialaisen vasemmistopuolueen europarlamentaarikkona. Hän on kirjoittanut useita jännitysromaaneja, näytelmiä sekä esseitä.

## Teoksia

* 

## Lähteet

## Aiheesta muualla

*Kotisivut
Stratopaussi

**Stratopaussi** on ilmakehän rajakerros, joka sijaitsee stratosfäärin ylärajalla noin 50 kilometrin korkeudessa. Stratopaussi erottaa toisistaan stratosfäärin ja mesosfäärin. Stratopaussissa ilman lämpötila alkaa viiletä korkeuden funktiona, ja sitä voidaan pitää rajana, jonka yläpuolelle stratosfäärissä sijaitsevan otsonikerroksen lämmittävä vaikutus ei välity.
Topi-katti

**Topi-katti** () on Hanna-Barberan tuottama yhdysvaltalainen piirrossarja, jota esitettiin ensi kerran Yhdysvalloissa vuonna 1961. Sarjasta tuotettiin yhteensä 30 jaksoa, joiden esitys päättyi vuonna 1962.

## Juoni

Sarja keskittyy päähahmoon Topi-kattiin ja hänen läheisimpiin ystäviinsä, joiden kanssa Topi-katti muodostaa New Yorkin katukissojen jengin. Siihen kuuluvat Topin lisäksi Fancy-Fancy (Anssi), Spook (Tuukka), Benny (Penni), Brain (Reino) ja Choo Choo (Unski). Keskeisin juoni pyöri usein paikallisen poliisin Charlie Dibblen (Tiplu) ympärillä, joka usein yrittää häätää kissat pois kaupungista, koska Topi-katti jengeineen tekevät jatkuvasti erilaisia jekkuja ansaitakseen rahaa.

## Äänirooleissa

## Suomalaisissa äänirooleissa

## Suomenkieliset videojulkaisut
Topi-katti-tarinoita julkaistiin 1980- ja 1990-luvuilla VHS-videoina ainakin viisi kasetillista: *Topi-Katti – hulinaa Havaijilla, Topi-katti ja viulunsoittaja kujalla, Topi-Katti – Hupihissi, Topi-Katti ja Beverly Hills katit* sekä *Topi-katti – kissan nau’unta*. Näistä ainakin *Hulinaa Havaijilla* oli dubattu suomeksi.

## Lähteet

## Aiheesta muualla
* Voice Chasers 
* TV.com 
* Cartoon Database
Nomans Land

**Nomans Land** on venäläinen folk/viikinkimetallia soittava yhtye, joka on perustettu vuonna 1996 Pietarissa.

## Historia
 	
Nomans Land perustettiin Pietarissa keväällä 1996. Tuolloin yhtye keskittyi vielä doom metalin soittamiseen, mutta pian yhtye vaihtoi tyylinsä suoraan viikinkimetalliin. Vuoden 1999 lopussa Nomans Land oli valmis tekemään ensimmäisen kokopitkän albuminsa, ja tämä toteutuikin vuonna 2000, jolloin *The Last Son of the Fjordin* äänitykset alkoivat. Fono Records julkaisi yhtyeen debyyttialbumin vuonna 2001. Heti tämän levyn julkaisun jälkeen basisti ja rumpali jättivät yhtyeen, mutta heidän paikkansa täytettiin nopeasti: tilalle tuli Ainar rumpuihin ja Hjervard bassoon. Vuosi 2001 oli pyhitetty lähes kokonaan seruaavan albumin materiaalin tekemiselle, vaikka yhtye ehtikin esiintyä muutamilla paikallisilla festivaalilla. Tänä aikana yhtye päätti lisätä musiikkinsa myös syntetisaattorin, ja kesällä 2002 yhtye aloitti seuraavan albuminsa, *Hammerfrostin*, äänittämisen ja sai sen valmiiksi maaliskuussa 2003. Yhtye sopi sopimuksen saksalaisen Einheit-Produktionenin kanssa, joka julkaisi *Hammerfrostin* 21. helmikuuta 2005. Ennen tätä yhtye kohtasi erinäisiä erimielisyyksiä, joiden seurauksena *Wild* joutui jättämään sen. *Hammerfrost* sai keskimäärin hyvää kritiikkiä, mikä johti yhtyeen ensimmäiseen ulkomaanesiintymiseen Essenissä pidetyillä *Ultima Ratio* -festivaaleilla. Yhtyeen debyyttialbumi julkaistiin uudelleen 31. maaliskuuta 2006 Euroopassa. Saman vuoden heinäkuussa yhtye ryhtyi äänittämään seuraavaa levyään *Raven Flightiä*, joka julkaistiin myöhemmin saman vuoden joulukuun 1. päivänä.

## Jäsenet
* Sigurd (laulu, kitara)
* Ainar (rummut)
* Hjervard (basso)
* Andrey (kitara)
## Diskografia
### Kokpitkät
* *[[The Last Son of the Fjord]]* (2001)
* *[[Hammerfrost]]* (2005)
* *[[Raven Flight]]* (2006)

### Splitit
* *Nomans Land/[[Thrudvangar]]* (2008)

## Aiheesta muualta
* Yhtyeen viralliset kotisivut 
* 
*
Jacek Wszoła

**Jacek Roman Wszoła** (s. 30. joulukuuta 1956 Varsova) on puolalainen korkeushyppääjä. Hän voitti olympiakultaa vuoden 1976 kesäolympialaisissa Montrealissa ja saavutti hopeaa vuoden 1980 kesäolympialaisissa Moskovassa. Ulkoratojen Euroopan-mestaruuskilpailuissa hän sijoittui viidenneksi Roomassa 1974 ja kuudenneksi Prahassa 1978. Ateenan EM-kilpailuissa 1982 hän ei saanut kilpailla Puolan yleisurheiluliiton kiellettyä osallistumisen kenkäsopimuserimielisyyksien vuoksi. Sisäratojen Euroopan-mestaruuden Wszoła voitti vuonna 1977.

Wszoła piti hallussaan korkeushypyn maailmanennätystä tuloksella 235&nbsp;cm, jonka hän hyppäsi toukokuussa 1980.

## Lähteet

## Aiheesta muualla
*
Dietmar Mögenburg

**Dietmar Mögenburg** (s. 15. elokuuta 1961 Leverkusen) on entinen Länsi-Saksaa edustanut korkeushyppääjä. Hän voitti kultaa korkeushypyssä vuoden 1984 kesäolympialaisissa Los Angelesissa. Lisäksi hän voitti Euroopan-mestaruuden vuonna 1982 Ateenassa. 

26. toukokuuta 1980 18-vuotiaana Mögenburg hyppäsi 2,35&nbsp;m ja sivusi silloista korkeushypyn maailmanennätystä, joka oli Puolan Jacek Wszołan hallussa. Samalla Mögenburg teki myös nuorten maailmanennätyksen. Hän otti miesten korkeushypyn maailmanennätyksen haltuunsa tuloksella 2,39&nbsp;m vuonna 1985 Kölnissä.

Sisäradoilla Mögenburg saavutti yhden MM-hopean sekä kahdeksan EM-mitalia, joista viisi oli kultaista.

## Aiheesta muualla
*
Blaze of Glory

**Blaze of Glory** on Jon Bon Jovin ensimmäinen soololevy. Se julkaistiin vuonna 1990. Albumin musiikkia on käytetty elokuvassa Young Guns II.

## Kappaleet
#
#
#
#
#
#
#
#
#
#
#
Destination Anywhere

**Destination Anywhere** on Jon Bon Jovin toinen soololevy, joka on julkaistu vuonna 1997. Siitä on myös samana vuonna julkaistu lyhytelokuva, joka perustuu kyseisen albumin kappaleisiin. Elokuvan ohjasi Mark Pellington ja siinä näyttelivät Jon Bon Jovin lisäksi mm. Demi Moore, Annabella Sciorra, Kevin Bacon, Whoopi Goldberg ja Denise Faye.

## Kappaleet
#
#
#
#
#
#
#
#
#
#
#
#
#

**Japanin bonuskappale**
#

**Ranskan bonuskappale**
#

## Lähteet
Hennadi Avdjejenko

**Hennadi Valentynovytš Avdjejenko** (, ; s. 4. marraskuuta 1963 Odessa) on Neuvostoliittoa ja Ukrainaa edustanut korkeushyppääjä, joka voitti 1980-luvulla olympiakultaa ja maailmanmestaruuden. 

Avdjejenko harjoitteli Neuvostoliiton armeijan urheilujoukoissa Odessassa. Hän voitti kultaa vuoden 1983 yleisurheilun maailmanmestaruuskilpailuissa Helsingissä ja hopeaa vuoden 1987 maailmanmestaruuskilpailuissa Roomassa. Olympiakultaa hän voitti vuoden 1988 kesäolympialaisissa Soulissa. 

## Lähteet

## Aiheesta muualla
*
Kaksi maailmaa (Kari Tapion albumi)

**Kaksi maailmaa** on suomalaisen laulajan Kari Tapion studioalbumi. Se julkaistiin 26. maaliskuuta 2008. Albumi sisältää uusia tulkintoja Olavi Virran tunnetuksi tekemistä kappaleista. Kultalevy myönnettiin vuonna 2008. Albumia on myyty yhteensä yli 15 000 kappaletta.

Albumi nousi Suomen virallisen listan sijalle 2.

## Kappaleet
Suluissa alkuoperäinen kappale.

# 
# 
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* Edel Records Finland - Kaksi maailmaa
Sergei Kljugin

**Sergei Petrovitš Kljugin** (, s. 24. maaliskuuta 1974 Kinešma) on venäläinen korkeushyppääjä. Hän voitti olympiakultaa vuoden 2000 kesäolympialaisissa Sydneyssä tuloksella 235 senttimetriä. Vuoden 1998 yleisurheilun EM-kilpailuissa Budapestissa hän voitti pronssia.

Urheilu-uransa jälkeen Kljugin on valmentanut muun muassa vaimoaan Viktorija Kljuginaa ja Ivan Uhovia.

## Lähteet

## Aiheesta muualla
*
Guy Sigsworth

**Guy Sigsworth** on elektronisen musiikin tuottaja ja oli yhtyeen nimeltä Frou Frou jäsen yhdessä englantilaisen laulaja-lauluntekijä sekä tuottaja Imogen Heapin kanssa.
Charles Austin

**Charles Austin** (s. 19. joulukuuta 1967 Bay City, Teksas, Yhdysvallat) on entinen yhdysvaltalainen korkeushyppääjä, joka voitti olympiakultaa vuoden 1996 kesäolympialaisissa Atlantassa olympiaennätyksellä 239&nbsp;cm. Vuoden 1991 yleisurheilun maailmanmestaruuskilpailuissa hän voitti kultaa tuloksella 238&nbsp;cm, joka oli myös silloinen kisaennätys. Sisäratojen maailmanmestaruuden hän voitti Pariisissa 1997 tuloksella 235 ja sai pronssia Maebashissa 1999 hypättyään 233. Lisäksi hän voitti maailmancupin 1998 tuloksella 231.

Austin on Yhdysvaltain ulkoratojen korkeushypyn ennätyksen haltija vuonna 1991 Zürichissä hypätyllä tuloksella 240&nbsp;cm. Hän voitti Yhdysvaltojen mestaruuden ulkoradoilla kuusi kertaa peräkkäin 1995–2000 ja sisäradoilla 1996,1997 ja 2003.

## Lähteet
Robert S. Kaplan

**Robert S. Kaplan** (s. 1940) on yhdysvaltalainen taloustieteilijä. Kaplan on työskennellyt vuodesta 1984 lähtien professorina Harvard Business Schoolissa. Kaplan on tunnettu David Nortonin kanssa kehittämästään johtamismenetelmästä, Balanced Scorecardista.

Ennen virkaansa Harvard Business Schoolissa, Kaplan toimi dekaanina Carnegie Mellon -yliopistossa 1977&ndash;1983. Kaplan ja Norton julkaisivat Balanced Scorecardin vuonna 1992. Jopa suuret yhtiöt, kuten Mobil ja Sears, hyödyntävät Kaplanin ja Nortonin johtamismenetelmiä.

Vuonna 2006 Kaplan valittiin Accounting Hall of Fameen.

## Lähteet
Luc Ferry

** Luc Ferry** (s. 1951) on ranskalainen filosofi ja poliitikko. Hän on julkaissut useita teoksia sekä toiminut Ranskan opetusministerinä vuosina 2002–2004.

## Suomennetut teokset
* 
*
Salainen käsky

**Salainen käsky** on Jorma Kurvisen kirjoittama sotaromaani, joka julkaistiin vuonna 2001. 

## Juoni

Eletään vuotta 1941, jatkosodan alkua. Lappiin sijoitetut saksalaisjoukot ovat valmiina hyökkäämään Neuvostoliittoon. Suomalaisia pyydetään saksalaisten avuksi korpisotaan. Niinpä erään suomalaisen pioneerijoukkueen vänrikki ja joukkueenjohtaja Jussi Räikkönen pyytää vapaaehtoisia. Vapaaehtoiset saavat kahdenkymmenenyhden vuorokauden kuntoisuusloman ja osto-oikeuden saksalaisten kanttiiniin. Kuusi miestä saa paikan ja niinpä he lähtevät armeijalle pakko-otetulla Fordilla kohti Rovaniemeä. Sissiosasto muodostetaan ja tuhoamisretki alkaa. Kaikki menee lasketulla tavalla, mutta perillä miehille paljastetaan retken todellinen luonne.
Oktyyni

**Oktyyni** on orgaaninen yhdiste, joka kuuluu alkyyneihin, joille tunnusomainen piirre on yksi kolmoissidos hiiliatomien välillä. Kaikki alkyynit (kuten myös oktyyni) ovat alkeenien tapaan tyydyttymättömiä yhdisteitä. Oktyynin molekyylikaava on C8H14.

## Oktyyneja
*1-oktyyni, CAS-numero 629-05-0
*2-oktyyni, CAS-numero 2809-67-8
*3-oktyyni, CAS-numero 15232-76-5
*4-oktyyni, CAS-numero 1942-45-6

## Aiheesta muualla
*ChemBlink: 1-Octyne
Iobox

**Iobox Oy** oli Jari Ovaskaisen ja Henry Nilertin vuonna 1999 perustama suomalainen sähköpostipalvelu. Yhtiö laajentui nopeasti muihin Euroopan maihin, minkä jälkeen espanjalainen matkapuhelinoperaattori Telefonica Mobile osti yhtiön kokonaisuudessaan haltuunsa 230 miljoonalla eurolla. Myöhemmin kuitenkin Ioboxin ylläpito tuli kannattamattomaksi, ja portaali päätettiin sulkea. Iobox suljettiin lopullisesti vuonna 2002.

Iobox -tavaramerkki ja suuri joukko domaineja siirtyi Suomen Kierrätyskone Oy:lle syksyllä 2011.

## Lähteet

## Aiheesta muualla
*Kupla joka ei puhjennut, Taloussanomat
*Ovaskainen ei häpeä miljooniaan, Talouselämä
*iobox espanjalaisomistukseen, MTV3*
*Miksi Twitter miksei iobox tai Jaiku?, Tekniikka ja talous*
*Iobox sulkee Suomen ja Ruotsin mobiilipalvelut, www.hightechforum.fi*
Carl-Henning Wijkmark

**Carl-Henning Wijkmark** (21. marraskuuta 1934 Tukholma – 4. syyskuuta 2020) oli ruotsalainen kirjailija, kirjallisuuskriitikko, esseisti ja kääntäjä, koulutukseltaan filosofian lisensiaatti.

Wijkmark työskenteli opettajana Tukholman yliopistossa ja Ruotsin kirjastokoulussa ennen kuin vuonna 1972 teki kaunokirjallisen debyyttinsä teoksella *Jägarna på Karinhall*. Hän käänsi Friedrich Nietzschen ja Walter Benjaminin teoksia.

Wijkmark asui pitkiä aikoja Saksassa ja Ranskassa. Wijkmark oli journalisti Kerstin Bernadotten veli.

## Teokset
* Tyska romaner 1965
* Fransk roman efter 1945 1968
* Jägarna på Karinhall 1972 (suom. Metsästys Karinhallissa)
* Rött och svart 1976
* På flykt undan mina landsmän 1976
* Den moderna döden 1978
* Dressinen 1983
* Sista dagar 1986
* Litteratur och människovärde 1988
* Sveaborg 1990
* Omsvängningarnas år 1991
* Dacapo 1994
* Du som ej finns 1997
* Den svarta väggen 2002
* Tal på Övralid 6 juli 2003, 2003
* Samtiden bakom oss 2005
* Stundande natten 2007 (suom. Saapuva yö)

### Suomennetut teokset
* *Metsästys Karinhallissa* (*Jägarna på Karinhall*, 1972) suomentanut Leif Forsblom, Otava 1973 
* *Saapuva yö* (*Stundande natten*, 2007), suomentanut Markku Mannila, Basam Books 2009 

## Palkinnot ja tunnustukset
* Sherlockpriset 1986 (teoksesta *Sista dagar*)
* Samfundet De Nios Särskilda pris 2001
* Övralidspriset 2003
* Lotten von Kraemers pris 2007
* Augustpriset 2007

## Lähteet
Suurimmat hitit (Mikko Alatalon albumi)

**Suurimmat hitit** on suomalaislaulaja Mikko Alatalon yhdestoista, vuonna 1994 julkaistu kokoelma-albumi.

## Kappaleet

# "Maalaispoika oon"
# "Ihmisen ikävä toisen luo"
# "Viivy vielä hetki"
# "Suojelusenkeli"
# "Tytöt tahtoo pitää hauskaa"
# "Ajolähtö"
# "Hyasinttien aika"
# "Hyvästi, Mona"
# "Kissanpentu"
# "On kamat luotu kiertämään"
# "Kiiminkijoki"
# "Kiva kun on mukavaa"
# "Hän hymyilee kuin lapsi"
# "Anna mulle yksi yö"
# "Kynttilän valoon"
# "Hulluna sinuun"
# "Takaisin sylissäsi"
# "Syli"
# "Maria, te Quiero"
# "Sielun miljonääri"
# "Hasardi"
# "Minen mee uimaan"

## Lähteet
* Suurimmat hitit -albumi Mikko Alatalon artistisivuilla
* [– Suomen äänitearkisto ry:n levytietokanta 1901–1999](https://fenno.musiikkiarkisto.fi/ Fenno)

### Viitteet
Sirkka Kuula

**Sirkka Kuula** (ent. *Kuula-Niskanen*, s. 1956) on suomalainen viulisti ja viulupedagogi. Kuula toimii viulunsoiton opettajana Espoon musiikkiopistossa.

Kuulalla on Sibelius-Akatemiasta soitonopettajan tutkinto (1978), viuludiplomi (1981) ja kanttori-urkurin tutkinto (1982). Kuula antoi viuluensikonsertin Helsingissä 1985, Lontoossa 1989 ja New Yorkissa 1994. Hän on konsertoinut soolo- ja duokonsertein, erilaisissa kamarimusiikkiyhtyeissä ja kamariorkestereiden solistina Suomessa, Ruotsissa, Norjassa ja Unkarissa sekä Yhdysvalloissa.

Sirkka Kuula oli toiminnanjohtajana KuulaKamari-Säätiössä, joka mm. järjesti vuonna 2008 Toivo Kuula -juhlakonsertin 100 vuotta Toivo Kuulan sävellysensikonsertista. Vuonna 2004 Sirkka Kuula levytti Toivo Kuulan koko viulu-pianotuotannon pianisti Jerzy Gebertin kanssa. Sirkka Kuula on myös toiminut sanoittajana ja sovittajana sekä käsikirjoittanut vuonna 2012 kantaesitetyn *Sammon vartijat* -koululaismusikaaliin. Vuonna 1987 Sirkka Kuula järjesti ensimmäisen Toivo Kuula -laulukilpailun.

Vuonna 2014 Sirkka Kuula toimitti Toivo Kuulan viuluteokset -nuotin ja vuonna 2015 selloteokset sekä viulusonaatit, kaikki nuotit julkaisi Fennica Gehrman.

## Lähteet

## Aiheesta muualla
*Opettajat – Kuula Sirkka  Savonlinnan valtakunnallinen musiikkileiri
Luettelo Suomen kartanoista

Tämä on epätäydellinen **luettelo Suomen kartanoista** aakkosjärjestyksessä. Luettelossa on mukana myös luovutetuille alueille jääneitä kartanoita.

## A

## B

## D

## E

## F

## G

## H

## I

## J

## K

## L

## M

## N

## O

## P

## R

## S

## T

## U

## V

## W

## Y

## Å

## Ö

## Lähteet
Viivy vielä hetki (Mikko Alatalon albumi)

**Viivy vielä hetki** on suomalaislaulaja Mikko Alatalon kymmenes, vuonna 1993 julkaistu kokoelma-albumi.

## Kappaleet

; A-puoli
# 
# 
# 
# 
# 
# 
# 
# 

; B-puoli
# 
# 
# 
# 
# 
# 
# 
# 

## Lähteet
* Viivy vielä hetki -albumi Mikko Alatalon artistisivuilla

### Viitteet
Iso joki tulvii

**Iso joki tulvii** (myös virheellisesti nimellä **Kun iso joki tulvii**, *Lauluja siirtomaasuomesta 2*) on suomalaislaulaja Mikko Alatalon seitsemäs studioalbumi vuodelta 1981. Albumi on toinen osa Alatalon *Lauluja siirtomaasuomesta* -trilogiaa. Trilogian ensimmäinen albumi *[[Yhdentoista virran maa]]* ilmestyi vuonna 1978 ja trilogian päätösosa *[[III tasavallan vieraana]]* vuonna 1982.

Alatalo oli valmistellut *Lauluja siirtomaasuomesta* -sarjan kaksi seuraavaa levyä valmiiksi. Itse sarjan nimi on otettu Paavo Kähkölän ja Aku-Kimmo Ripatin samannimisestä kirjasta, jossa Pohjois-Suomen kehitysalueita vertailtiin siirtomaihin. 

Levyn tunnetuimmaksi kappaleeksi nousi ”Leuhkat eväät”, jolla Alatalo osallistui vuoden 1981 Suomen euroviisukarsintaan häviten Riki Sorsan voittajakappaleelle ”Reggae OK” 36 pisteellä. Kappale menestyi kuitenkin hyvin singlenä ollen parhaimmillaan jukeboxien neljänneksi soitetuin ja singlemyyntilistojen yhdeksänneksi myydyin.

Muita levyn tunnetttuja kappaleita ovat kaupungistumisesta kertova ”Kulta, etkö tulis hakemaan mua kotiin”, Alatalon tunnetuimpiin lukeutuva, siirtotyöläisen arjen romanttinen kuvaus ”Suomalainen reissupoika” sekä luonnonkatastrofista ja tulvasta kertova ”Kun iso joki tulvii”. 

Albumi julkaistiin Scandian Hi-Hat-levymerkillä LP-levynä ja C-kasettina. Vuonna 1990 LP-levynä ja vuonna 2009 CD-levynä julkaistu kokoelma *[[Yhdentoista virran maa – Siirtomaa-Suomen laulut]]* sisältää osan levyn kappaleista.

## Kappaleet
Kaikki kappaleet sovittanut M. Alatalo – O. Haavisto – M. Luoma – T. Manninen – A. Rautajoki – P. Tolonen.

Jousi- ja huilusovitukset tehnyt Kassu Halonen.
### A-puoli
# 
# 
# 
# 
# 

### B-puoli
# 
# 
# 
# 
# 

## Kokoonpano
### Muusikot
* Olli Haavisto – akustiset ja sähkökitarat; sähkökitarasoolo (1), steel-kitara-pedaali, dobro, mandoliini ja kissalauta (6)
* Masi Luoma – piano, urut, syntetisaattori ja harmonikka
* Tapio Manninen – sähkökitarasoolot
* Arto Rautajoki – rummut, lyömäsoittimet ja taustalaulu
* Pertti Tolonen – bassokitara ja taustalaulu
* Pentti Penninkilampi – taustalaulu
* Mikko Alatalo – laulu, kitara, huuliharppu ja taustalaulu (1)

#### Muut muusikot
* Maarit Hurmerinta – laulu (4)
* Kassu Halonen – huilu (5)

#### Kassu Halosen jousiryhmä (1–2, 5–6, 8)
* Kassu Halonen – jousiryhmän johto  
* Jaakko Raulamo – sello 
* Heikki Vehmanen – alttoviulu 
* Heikki Hämäläinen – viulu (1–2, 5–6) 

### Tuotanto
* Dan Tigerstedt – äänitys (Takomo-äänitysstudio tammikuussa 1981), miksaus (Takomo-studio)
* Heikki Loukovaara – äänitys (Photosonic-studio tammikuussa 1981)
* Tommi Liuhala – miksaus (Takomo-studio), tuottaja
* Petri Nuutinen / Työhuone – kannen suunnittelu, kannen toteutus, valokuvat
* Mikko Alatalo – kannen suunnittelu, tuottaja
* Ilkka Jaakkola – takakannen muotokuva

## Lähteet

## Aiheesta muualla
* ”Leuhkat eväät” Yle Areenassa
* Albumi Discogsissa (englanniksi)
Michael Angarano

**Michael Angarano** (s. 3. joulukuuta 1987 New York, New York) on yhdysvaltalainen näyttelijä. Hän on näytellyt elokuvissa ''Lords of Dogtown'', ''Sky High'' ja televisiosarjoissa ''24'' ja *[[Will & Grace]]*.

Angarano on seurustellut näyttelijä Kristen Stewartin kanssa. He tutustuivat televisioelokuvan *Speak* kuvauksissa vuonna 2004.

## Filmografia

## Lähteet

## Aiheesta muualla
* 
*
Keisarikalat

**Keisarikalat** (Pomacanthidae) on välskärikalojen lahkoon kuuluva kalaheimo. Sen jäseniä tavataan matalilla koralliriutoilla Intian valtameressä, Tyynenmeren länsiosissa ja Atlantin trooppisissa osissa. Heimoon kuuluu kahdeksan sukua ja niihin noin 91 lajia. Monia lajeja pidetään meriakvaarioissa. Suurimmat lajit eivät sovi riutta-akvaarioon, sillä ne syövät selkärangattomia, mutta pienimmät ovat lähes täysin kasvinsyöjiä.

## Lähteet
Karhunahas

**Karhunahas** (Karhunahdas) on jyrkkien seinämien ympäröimä rotkojärvi Petäjäveden ja Multian rajalla. Alueella on luontopolku, jonka varressa on laavu.

Karhunahas on saanut nimensä vanhasta karhunmetsästystavasta, jossa karhu ajettiin jyrkkien kallioiden väliin, missä se oli helpompi kaataa.

Karhunahas on nimeltään myös Niilo Karhumäen kirjoittama historiateos: Kar-Airin historia, Veljekset Karhumäki Oy, vuodelta 1959. Karhumäen veljekset olivat kotoisin Multialta läheltä Karhunahasta.


Tiedosto:Karhunahas 2.jpg|Karhunahtaan rotkojärvi heinäkuussa 2020
Tiedosto:Karhunahas 3.jpg|Koski Karhunahtaan rotkojärven yläpuolella


## Aiheesta muualla
* Petäjäveden kunnan sivuilta  
* Multian kunnan sivuilta
Live EP

**Live EP** on The Mars Voltan vuonna 2003 julkaistu EP, joka sisältää livekappaleita.
Se on samalla yhtyeen ensimmäinen virallinen liveäänite. 

## Kappaleet
#  
#  
#  
#  

### Australian painos
#  
#  
#  
#  
#
Pratt & Whitney R-4360 Wasp Major

**Pratt & Whitney R-4360 Wasp Major** on kuuluisan Pratt & Whitney Wasp- sarjan viimeinen ja tehokkain tähtimoottori. Se oli tarkoitettu alun perin Boeing B-29 Superfortressin suorituskykyisempien versioiden voimanlähteeksi, mutta toinen maailmansota ehti loppua ennen Majoreiden pääsyä palvelukseen. Nämä tehokkaammat versiot tuotettiin kuitenkin sodan jälkeen nimellä B-50 Superfortress. Wasp Majorista kehkeytyi viimeisten ja loisteliaimpien mäntämoottoristen matkustajakoneiden ja Yhdysvaltain ydinasearsenaalin toisen sukupolven kantojuhta. Sillä varustettiin myös ensimmäisen sukupolven ilmatankkauskoneita sekä lukuisia erikoiskoneita. Esimerkiksi Convair B-36 Peacemakerissa näitä oli 6 kpl, myöhemmissä versioissa lisäksi neljä J-47 -suihkumoottoria. Moottoreita valmistettiin kaikkine versioineen 1944–1955 18 697 kpl. Moottorilla oli lempinimi *corncob* ("maissintähkä").

Rakenne on nelirivinen, nelitahtinen 28-sylinterinen tähtimoottori, jossa rivit on sijoitettu siten että sylinterit muodostavat pituussuunnassa spiraalin ilmajäähdytyksen tehostamiseksi. Venttiilikoneistossa on kaksi kansiventtiiliä sylinteriä kohti. Sytytysjärjestelmässä on 7 magneettoa (1 magneetto per 4 sylinteriä) ja kaksi sytytystulppaa/sylinteri, yhteensä 56. Mekaanisesti ahdetun moottorin kierroslukua laskettiin potkurille suhteella 0,375:1 jotteivät potkurinlavat karkaisi ylisoonisiin nopeuksiin. Keskipakoisahtimen kierroslukusuhde puolestaan on 6,374:1. 

Wasp Majorilla oli tyyppivikana vuotaa kampikammiosta öljyt ulos kesken lennon, mikä näkyi usein moottorikoteloiden alareunan mustina juovina. Se saatettiin myös sammuttaa täysin moitteettoman toiminnan lopuksi mutta seuraavassa startissa ilmeni ongelmia. Tämä johti sangen pitkään tarkistuslistaan ja lentoonlähtövalmistelujen venymiseen useiden tuntien mittaisiksi. Loppujen lopuksi Wasp Major oli kuitenkin aikalaisekseen kohtuullisen luotettava oikein huollettuna. Öljynvaihtoonkaan ei usein jouduttu, koska moottorin öljynkulutus oli niin suuri, että sitä täytyi lisätä joka lennon jälkeen runsaasti. Mm. B-36:ssa oli 380 litran öljysäiliö jokaista Wasp Majoria kohden.

## Tekniset tiedot

* Iskutilavuus: 71,5 litraa
* Teho: 3&nbsp;000 hevosvoimaa (2&nbsp;240 kW) perusmallissa, tehokkaimmassa versiossa kahdella turboahtimella varustettuna 4&nbsp;300 hv (3&nbsp;200 kW).
* Iskunpituus: 152 mm
* Sylinterin halkaisija: 146 mm
* Puristussuhde: 6,7 : 1
* Paino: 1&nbsp;579 ... 1&nbsp;755 kg versiosta riippuen.
* Tehopainosuhde: 1,41 ... 1,82 kW/kg (Litrateho 31,32...44,76 kW/l), versiosta riippuen.
* Polttoaine: 108...115 -oktaaninen lentobensiini.
* Ominaiskulutus: 195 g/hv/h
* Pituus: 2 451 mm (R-4360-51VDT)
* Halkaisija: 1 397 mm (R-4360-51VDT)

## Aiheesta muualla

* [Aircraft Engine Historical Society – P&W Museum](http://www.enginehistory.org/P&W/p&w_museum_(2).htm)
Eric Schlosser

**Eric Schlosser** (s. 17. elokuuta 1959, New York, Yhdysvallat) on yhdysvaltalainen journalisti ja kirjailija, joka on tunnettu tutkivasta ja kritisoivasta journalismista. Hänen tunnetuin teoksensa on *[[Pikaruokakansa]]*, jonka pohjalta on tehty myös elokuva nimeltä *[[Fast Food Nation]]*.

## Elämä

Schlosser New Yorkissa ja vietti osan lapsuudestaan Los Angelesissa, Kaliforniassa. Hänen isänsä Herbert Schlosser toimi aiemmin asianajajana ennen kuin päätyi johtajaksi NBC-yhtiöön vuonna 1974. Eric Schlosser opiskeli Amerikan historiaa Princetonin yliopistossa, ja Oxfordista hänellä on tutkinto brittiläisestä historiasta. Nykyään Schlosser asuu Kaliforniassa, ja työstää teosta vankilajärjestelmästä.

## Teokset

Eric Schlosser aloitti uransa kirjoittamalla Yhdysvaltain historiaan sijoittuvia näytelmiä. Vuonna 1985 hän kirjoitti *Americans*-näytelmän, joka käsitteli 1900-luvun alun Yhdysvaltain imperialismia. *We the People* on Schlosserin toinen Amerikan historiaan sijoittuva näytelmä Yhdysvaltain perustuslakiin liittyvistä tapahtumista, joka ilmestyi vuonna 2007.

Journalistin uran Schlosser aloitti bostonilaisessa *The Atlantic Monthly* -lehdessä. Tutkiva journalismi toi Schlosserille kaksi palkintoa; *National Magazine Award* -palkinto artikkelisarjasta “*Reefer Madness*” ja “*Marijuana and the Law*” vuodelta 1994, sekä *Sidney Hillman Foundation award* artikelillaan “In the Strawberry Fields” (1995). Lisäksi Schlosserin kirjoituksia on ilmestunyt mm. Rolling Stonessa, Vanity Fairissa sekä *[[The Nation]]* - ja *[[The New Yorker]]* -lehdissä.

Vuonna 2003 ilmestyi Schlosserilta *Reefer Madness* -teos.

### Pikaruokakansa

Tunnetuin Eric Schlosserin teos on vuonna 2001 ilmestynyt *[[Pikaruokakansa]]* (*Fast Food Nation*, suom. vuonna 2002). Kirjassa kerrotaan pikaruokateollisuuden taustoista ja vaikutuksista yhteiskuntaan; kuinka pikaruokateollisuuden nopea nousu on vaikuttanut ruokatottumuksiin, ruoan valmistamiseen ja alalla työskentelevien työoloihin.

Charles Wilsonin kanssa yhteistyössä kirjoitetun lastenkirjan "*Chew On This*" (ilm. vuonna 2006) sekä Pikaruokakansa -teoksien nostattaman julkisuuden vaikuttamana 18 ruokateollisuuden yritystä julkaisi www.bestfoodnation.com-sivuston. Sivuston tarkoituksena on esittää lausuntoa tai tiedonantoa koskien terveys- ja työoloja amerikkalaisen ruokateollisuuden eri aloilla. Lisäksi sivustolla otetaan kantaa mm. Schlosserin teoksessaan esittämiin asioihin.

Schlosser on esiintynyt myös Morgan Spurlockin Super Size Me -elokuvan DVD-julkaisussa keskustelemalla elokuvan tekijöiden kanssa pikaruokateollisuudesta.

## Lähteet

## Aiheesta muualla
*Bestfoodnation.com -sivusto
Beau Billingslea

**Beau M. Billingslea** (s. 1. syyskuuta 1953 Aguila, Arizona) on yhdysvaltalainen näyttelijä, joka tekee usein myös äänirooleja. Kenties tunnetuimman roolinsa hän teki dubattuaan englanniksi Jet Blackiä ''Cowboy Bebopissa''. Billingslea aloitti uransa televisiossa 1970-luvulla ja on esiintynyt sekä elokuvissa että televisiosarjoissa, kuten ''Dallas'', *[[Katuhaukka]]*, ''Konnankoukkuja kahdelle'', ''Ihmemies MacGyver'', ''Melrose Place'', ''Tunteita ja tuoksuja'', ''Pulmuset'', ''Walker, Texasista'', ''Kunnian miehet'' ja ''CSI: Miami''.

## Aiheesta muualla
* Anime News Network
* Voice Chasers 
* Associated Content
Differdange

**Differdange** (; ) on kunta ja kaupunki Luxemburgissa. Kunnan pinta-ala on 22 neliökilometriä ja väkiluku vuoden 2021 arvioiden mukaan noin 27&nbsp;900 asukasta, mikä tekee siitä Luxemburgin kolmanneksi suurimman asutuskeskittymän. Differdange on tärkeä teollisuuskaupunki, ja se sijaitsee lähellä Belgian ja Ranskan rajaa. Differdangen kuntaan kuuluu Differdangen kaupungin lisäksi Lasauvagen, Niederkornin ja Oberkornin kaupungit. Kaupungissa sijaitsee Miami Universityn haaraosasto; itse yliopisto sijaitsee Oxfordissa Ohion osavaltiossa Yhdysvalloissa.

## Lähteet

 

## Aiheesta muualla

* Kaupungin viralliset sivut (ranskaksi)
Heptyyni

**Heptyyni** on orgaaninen yhdiste, joka kuuluu alkyyneihin, joille tunnusomainen piirre on yksi kolmoissidos hiiliatomien välillä. Kaikki alkyynit (kuten myös heptyyni) ovat alkeenien tapaan tyydyttymättömiä yhdisteitä. Heptyynin molekyylikaava on C7H12.

## Heptyyneja
*1-heptyyni, CAS-numero 628-71-7
*2-heptyyni, CAS-numero 1119-65-9
*3-heptyyni, CAS-numero 2586-89-2

## Aiheesta muualla
*ChemBlink: 1-Heptyne
Nonyyni

**Nonyyni** on orgaaninen yhdiste, joka kuuluu alkyyneihin, joille tunnusomainen piirre on yksi kolmoissidos hiiliatomien välillä. Kaikki alkyynit (kuten myös nonyyni) ovat alkeenien tapaan tyydyttymättömiä yhdisteitä. Nonyynin kemiallinen kaava on C9H16. 1-nonyynillä kolmoissidos sijaitsee hiiliketjun ensimmäisen ja toisen hiilen (C) välillä.

## Nonyyneja
*1-nonyyni, CAS-numero 3452-09-3
*2-nonyyni, CAS-numero 19447-29-1
*3-nonyyni, CAS-numero 20184-89-8
*4-nonyyni, CAS-numero 20184-91-2

## Aiheesta muualla
*ChemBlink: 1-Nonyne
Dekyyni

**Dekyyni** on orgaaninen yhdiste, joka kuuluu alkyyneihin, joille tunnusomainen piirre on yksi kolmoissidos hiiliatomien välillä. Kaikki alkyynit (kuten myös dekyyni) ovat alkeenien tapaan tyydyttymättömiä yhdisteitä. Dekyynin kemiallinen kaava on C10H18.

## Dekyynejä
*1-dekyyni, CAS-numero 764-93-2
*2-dekyyni, CAS-numero 2384-70-5
*3-dekyyni, CAS-numero 2384-85-2
*4-dekyyni, CAS-numero 2384-86-3
*5-dekyyni, CAS-numero 1942-46-7

## Aiheesta muualla
*ChemBlink: 1-Decyne